Фране Адам

Фране Адам (родена на 23 ноември 1948 година) - словенечки социолог, уредник и поранешен дисидент политички активист. Во текот на раните 1970-ти, тој бил еден од водачите на студентското протестно движење во Социјалистичка Република Словенија. 

 Биографија 
Адам е роден во Пивка, Словенија, која во тоа време била дел од Југославија. Своето високо образование го започнал на Универзитетот во Љубљана, каде што се истакнал како еден од водечките активисти на словенечкото студентско движење, кое било дел од пошироките сеевропски протести од 1968 година.

Во 1972 година, Адам бил уапсен од страна на комунистичките власти заедно со поетот Милан Џесих. Ова апсење предизвикало силни реакции и резултирало со окупација на Факултетот за уметности во Љубљана од страна на студентите, како знак на протест против репресијата.

Адам докторирал во 1981 година на Универзитетот во Загреб. Својата академска кариера ја продолжил како истражувач на универзитетите во Констанц и Билефелд.

Во 1980-тите, заедно со Грегор Томц, тој станал еден од првите словенечки и југословенски социолози кои ги проучувале феномените на современите општествени движења, со акцент на младинските субкултури.  Во 1980-тите бил активен во граѓанското општество во Словенија и станал еден од членовите на Комитетот за одбрана на човековите права.

Во периодот од 1989 до 1992 година, бил претседател на Словенечкото социолошко друштво.

Бил и соработник во Научниот центар за социјални истражувања во Берлин.

Моментално предава како професор на Факултетот за напредни социјални студии во Нова Горица. Предава и на Факултетот за општествени науки на Универзитетот во Љубљана. Тој е и соработник на Институтот за развојни и стратегиски анализи во Љубљана.

 Наводи 

Категорија:Родени во 1948 година
Категорија:Апсолвенти на Љубљанскиот универзитет
Категорија:Словенечки социолози